**Ա Մ Փ Ո Փ Ա Թ Ե Ր Թ**

«**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՀԱՆՁՆԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 23.07.2021թ. |
| N 01/8-2/11554-2021 |
| ՀՀ ֆինանսների նախարարությունը քննարկել է Ձեր 05․08․2021թ․ N 01/11.11/5595-2021թ. գրությամբ ներկայացված «Անհատույց օգտագործման իրավունքով տարածք հանձնելու մասին» ՀՀ կառավարության որոշման նախագիծը (այսոհետ՝ Նախագիծ), որով առաջարկվում է Հայաստանի Հանրապետության սեփականություն հանդիսացող Հայաստանի Հանրապետության Տավուշի մարզ, քաղաք Իջևան հասցեում գտնվող վարչական շենքի 1-ին հարկից 10 155 000 ՀՀ դրամ շուկայական արժեքով 44.4 քառ. մետր մակերեսով տարածքը (այսուհետ՝ տարածք) 3 տարի ժամկետով անհատույց օգտագործման իրավունքով հանձնել Գյումրու «Երիտասարդական նախաձեռնությունների կենտրոն» հասարակական կազմակերպությանն իր կողմից ներկայացված ծրագրով նախատեսված աշխատանքների իրականացման նպատակով:  Այս կապակցությամբ հայտնում ենք, որ համաձայն ՀՀ կառավարության 2011 թվականի փետրվարի 17-ի թիվ 304-Ն որոշման 1-ին կետով հաստատված հավելվածի 2-րդ կետի 3-րդ ենթակետի անշարժ գույքն անհատույց օգտագործման է տրամադրվում Հայաստանի Հանրապետության կառավարության որոշման հիման վրա, որը ներառում է անհատույց օգտագործողի անունը (անվանումը), **հասցեն (**գտնվելու վայրը), անձնագրի տվյալները և (կամ) կազմակերպության վերաբերյալ այլ տվյալները, ելնելով նշված կարգավորումներից՝ անհրաժեշտ է Նախագծի 1-ին կետում «Հայաստանի Հանրապետության Տավուշի մարզ, քաղաք Իջևան հասցեում» արտահայտությունը խմբագրել՝ հստակ նշելով կոնկրետ հասցեն: | Չի ընդունվել, քանի որ Նախագծում հասցեն նշվել է ՀՀ Տավուշի մարզպետարանի կողմից ներկայացված անշարժ գույքի սեփականության իրավունքի պետական գրանցման վկայականի տվյալների հիման վրա, որտեղ նշված է ՀՀ Տավուշի մարզ, ք. Իջևան։ |
| 2. ՀՀ Տավուշի մարզպետարան | 23.07.2021թ. |
| N 01//03747-2021 |
| Ի պատասխան Ձեր 05.08.2021թ. թիվ 01/11.11/5595-2021 գրության հայտնում եմ, որ <<Անհատույց օգտագործման իրավունքով տարածք հանձնելու մասին>> Հայաստանի Հանրապետության կառավարության որոշման նախագիծը քննարկվել է ՀՀ Տավուշի մարզպետարանում:  Առաջարկում եմ նախագծի 1-ին կետի <<քաղաք Իջևան հասցեում գտնվող վարչական շենքի >> բառերը փոխարինել <<քաղաք Իջևան, Սահմանադրության 1 հասցեում գտնվող ՀՀ Տավուշի մարզպետարանի վարչական շենքի >> բառերով: | Չի ընդունվել, քանի որ անշարժ գույքի սեփականության պետական գրանցման վկայականում նշված չէ Սահմանադրության 1։ |
| 3. ՀՀ կադաստրի կոմիտե | 14.07.2021թ. |
| N ՍԹ/6104-2021 |
| Ի պատասխան Ձեր 2021 թվականի օգոստոսի 5-ի N 01/11.11/5595-2021 գրության՝ հայտնում ենք, որ «Անհատույց օգտագործման իրավունքով տարածք հանձնելու մասին» ՀՀ կառավարության որոշման նախագծի վերաբերյալ ունենք հետևյալ առաջարկությունը.  Գույքի նույնականացման նպատակով, Նախագծի 1-ին կետում, Նախագծին կից հիմնավորման մեջ լրացնել գույքի սեփականության (օգտագործման) իրավունքի պետական գրանցման վկայականի N 2191698 համարը: | Ընդունվել է։ |
| 4. ՀՀ աշխատանքի և սոցիալական հարցերի նախարարություն | 16.09.2021թ. |
| N ՄՆ//37443-2021 |
| Ուսումնասիրելով «Անհատույց օգտագործման իրավունքով տարածք հանձնելու մասին» Հայաստանի Հանրապետության կառավարության որոշման նախագիծը՝ հայտնում եմ, որ աշխատանքի և սոցիալական հարցերի նախարարությունը ներկայացված նախագծի վերաբերյալ առաջարկություններ և դիտողություններ չունի։ | Ընդունվել է ի գիտություն: |
| 5. ՀՀ աշխատանքի և սոցիալական հարցերի նախարարություն | 19.10.2021թ. |
| N ՄՆ//41075-2021 |
| Ուսումնասիրելով «Անհատույց օգտագործման իրավունքով տարածք հանձնելու մասին» ՀՀ կառավարության որոշման նախագիծը՝ հայտնում եմ, որ աշխատանքի և սոցիալական հարցերի նախարարությունը ներկայացված նախագծի վերաբերյալ առաջարկություններ և դիտողություններ չունի։ | Ընդունվել է ի գիտություն: |